**Κόνιτσα 23/05/2019**

**ΔΕΛΤΙΟ ΤΥΠΟΥ**

**Ενεργειακή αναβάθμιση συστήματος οδοφωτισμού με συστήματα LED στο Δήμο Κόνιτσας**

 Με 3.664 φωτιστικά σώματα σύγχρονης τεχνολογίας τύπου led μειωμένης ενεργειακής κατανάλωσης θα αντικατασταθούν τα υφιστάμενα συμβατικά φωτιστικά σώματα του οδικού φωτισμού στις δημοτικές οδούς στο σύνολο της γεωγραφικής έκτασης του Δήμου Κόνιτσας.

Το έργο βρίσκεται σε στάδιο αποσφράγισης των δικαιολογητικών, κατακύρωσης και αποστολής όλων των εγγράφων για προσυμβατικό έλεγχο και υπολογίζεται ότι θα προσφέρει εξοικονόμηση και μείωση κόστους ηλεκτρικής ενέργειας κατά 65,25% με σημαντικά περιβαλλοντικά οφέλη για το Δήμο Κόνιτσας.

Πρόκειται για ένα καίριο έργο συνολικού προϋπολογισμού 1.023.065,00€ που έχει ως στόχο τη δραστική μείωση του κόστους λειτουργίας του δικτύου οδοφωτισμού με την εξοικονόμηση ενέργειας κατά 75,44% και ταυτόχρονα την αναβάθμιση της ποιότητας του δημοτικού φωτισμού σύμφωνα με τα ευρωπαϊκά πρότυπα.